100% कर्मियों को छुट्टी, पर बूथ पहुंचे महज 40 फीसदी
बीएसपी कर्मियों ने प्रबंधन के मंसूबे पर पानी फेर दिया। प्रबंधन ने निगम चुनाव में अधिक से अधिक कर्मी भाग लें इसके लिए पहली बार पूरे दिन की छुट्टी दी थी। बावजूद टाउनशिप में मतों का प्रतिशत बढ़ने की बजाए घट गया। पिछले निगम चुनाव में जहां 46 फीसदी मतदान हुआ था। वहीं इस बार केवल 40.28 प्रतिशत वोटर्स ही मतदान केंद्र तक पहुंचे।
कलेक्टर आर शंगीता ने पहली बार बीएसपी प्रबंधन को सर्कुलर जारी कर 28 दिसंबर को अवकाश घोषित किया था। पहले तो प्रबंधन कलेक्टर के इस आदेश से पसोपेश में था। क्योंकि इस तरह का आदेश पूर्व में कभी भी उसे नहीं मिला था। लिहाजा शनिवार को प्रबंधन की ओर से पर्सनल विभाग के अफसर कलेक्टर से मिले।
बताया गया कि कलेक्टर ने पूर्व में इस तरह की स्थिति में प्रबंधन द्वारा जो भी निर्णय लिया जाता रहा है, वैसा करने का सलाह दे दी। इसके बाद प्रबंधन ने नान वर्क्स एरिया के कर्मियों के 28 दिसंबर के लिए अवकाश घोषित कर दिया। इसके पीछे प्रबंधन की मंशा यह रही कि बीएसपी कर्मी अधिक से अधिक संख्या में मतदान में शामिल हों। वहीं वर्क्स एरिया में काम करने वाले ए और जनरल शिफ्ट के कर्मियों को मतदान के लिए ड्यूटी में दो-दो घंटे की छूट दी। फिर भी नतीजे उत्साहजनक नहीं रहे।
हाउसलीज आंदोलनकारियों के सारे प्रयास भी हुए विफल
इस बार के चुनाव में हाउसलीज का छठा चरण लागू किए जाने को लेकर बीते दो साल से आंदोलन कर रहे संयुक्त संघर्ष समिति के सदस्य भी मैदान में थे। जिनके ज्यादातर वार्डों में बड़ी संख्या सक्रिय सदस्य हैं। जिनके दम पर समिति के सदस्य टाउनशिप के 23 वार्डों में अपना भाग्य आजमा रहे थे। इसके चलते भी टाउनशिप में मतदान का प्रतिशत पिछले चुनाव के मुकाबले बढ़ने की उम्मीद थी। लेकिन मतदान के आंकड़े बता रहे हैं कि समिति के सदस्यों के प्रयास भी टाउनशिप में मतदान का प्रतिशत बढ़ाने में विफल रहे।
टाउनशिप एरिया में पढ़ेलिखे मतदाताओं की संख्या ज्यादा है, मगर ग्रामीण इलाकों की तुलना में यहां पर हमेशा से कम ही मतदान होता है।
टाउनशिप में मतदाताओं की स्थिति
सेक्टर-9 व 10 की स्थिति और भी खराब, महज 33 फीसदी मतदान
वोट देने के मामले में सेक्टर-9 व 10 का अनुभव इस बार भी अच्छा नहीं रहा है। लोकसभा, विधानसभा या नगर निगम चुनाव में इन वार्डों के मतदाताओं की वोटिंग में रुचि कम होती है। इस बार के निगम चुनाव में भी वहीं ट्रेंड बना रहा। बीएसपी के ज्यादातर अफसर इन्हीं सेक्टरों में रहते हैं। यहां मतदान 33 प्रतिशत मतदान हुआ।
निकल गए छुट्टी मनाने
मतदान के दिन अवकाश का असर वोटिंग प्रतिशत पर भी पड़ा। बीएसपी कर्मियों ने बच्चों की छुट्टी होने के कारण परिवार के साथ घूमने निकल गये। इसका असर मतदान पर साफ देखने को मिला। छुट्टी के बावजूद वोटिंग प्रतिशत कम रहे। जबकि प्रबंधन अधिक वोटिंग के लिए छुट्टी दिया था।
प्रतिशत युवा वोटर्स
30
प्रतिशत महिला वोटर्स
35
प्रतिशत बीएसपी कर्मी वोटर्स
35
लाख कुल वोटर्स
1.08
बीएसपी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk mai_Deva unk bho_Deva unk bho_Deva unk bho_Deva